藍移（英文Blueshift），指物體移近自己，光譜移向藍色一端。佢相反係紅移，物體遠離自己。可見光係電磁波來，一端紅，一端藍，紅低頻，藍高頻，紅波長，藍波短。按都卜勒效應（ Doppler Effect），物體移近時，物體有嘅光，會偏咗藍色一邊，波長變細，頻率變高。推而廣之，唔單止可見光，電磁波其他段一樣係咁。唔單止物體移近會有藍移，萬有引力亦可以搞到藍移，廣義相對論有提及，人稱引力藍移。